حمادیه اسلامیه مدرسه کندهار
جامعه اسلامیه حمادیه اصلاً د قران بنسټ یوه څانګه ده او قران بنسټ په ۱۳۸۴ هجري لمریز کال د مفتي عبدالهادي حماد له لوري د کندهار په لرغوني ښار کي تأسیس سو، د ټولو مسلمانانو لپاره یې د نشر و اشاعت، تعلیم و وتربیه او د دعوت په لاره کي یې زیات شمېر خدمات کړي. په یاد بنسټ کي دخدمت ډېري شعبې دي چي ځيني یې په لاندي ډول دي: ۱:جامعه اسلاميه حمادیه: یاده جامعه د افغانستان د بېلابېلو سیمو څخه نهاریه او لیلیه شاګردانو ته داخله ورکوي د لومړۍ ټولګۍ څخه تر اتلسم ټولګۍ پوري يعني د دورة الحديث او تخصص في الفقه سره شاګردان لري . ۲: دارالافتاء. ۳: دارالحفاظ. ۴: عمومي کتابتون. ۵: دشاګرانو تربيتي انجمن. ۶: تر رسمي درسي ساعتونو مخکي او وروسته د انګريزي او عربي درسي ساعتونه. ۷:مجله. نداء القران چي دیني او ټولنیز خدمات پکښي وړاندي کیږي. ۸: د مدرسې سایټ. د حمادیه اسلامي مدرسې په ویب سایټ کي کتابتون، دارالافتاء، ږغیږ درسونو، په ږغیږ او لیکنیږ ډول د قرآنکریم ترجمه، د احادیثو درس، مقالې او داسي نور خپریږي. ۹: د تالیف او ترجمې څانګه. چي د مسلمانو وروڼو او خوندیو د علمي سویې لوړولو لپاره ډول ډول تالیفات، تصنیفات او ژباړي په ښه کیفیت چاپ او ټولني ته وړاندي کوي. ۱۰: جامعه اسلامیه حماديه د واټساف او ټلیګرام له لاري. چي د نړۍ د ډېرو هیوادونو په لس ګونه زره شاګردان لري، پکښي دارالافتاء، درسونه، وعظونه اوداسي نور نشریږي. ۱۱: جامعه اسلامیه حمادیه پر لاندي اجتماعي پاڼو نشرات لري: الف: فیسبوک. ب: ټویټر. ج: انسټګرام. د: یوتیوب چینل ، چي د واتساف او ټیلیګرام په څېر خدمات لري. ۱۱: تعلیم القرآن راډیو : په ۱۳۹۴ هجري لمریز کال، د قندهار د جیدو علماوو او د مدرسو د مسؤلینو او زده کوونکو په غوښتنه، د حمادیه اسلامي مدرسې د مؤسس په هڅو او زیار سره تاسیس سوه. د نوموړي راډیو د څپو څخه دعامو خلکو د پوهاوي لپاره د حنفي مذهب په رڼا کي نشرات خپریږي. تعلیم القرآن اسلامي راډیو د نړۍ په ګوټ ګوټ کې د سایټ او مبایل اپلیکیشن له لارې ۲۴ ساعته اورېدلای سی، مبایل اپلیکیشن د لاندې لینک څخه تر لاسه کولای سئ: تعلیم القرآن راډیو په نوره نړۍ کې.نوموړی بنسټ یو ولسي بنسټ دئ چي دهیڅ ډول سیاسي او رسمي ارګان سره تعلق نه لري یوازي د خلکو په صدقاتو خپل خدمات مخ په وړاندي بیايي. والسلام علیکم ورحمة الله وبرکاته